[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 6.2.2007

COM(2007) 45 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

σχετικά με την εφαρμογή του παραρτήματος Χ του κανονισμού υπηρεσιακής κατάστασης (Κανονισμός αριθ. 3019/1987 του Συμβουλίου της 5ης Οκτωβρίου1987) Έτος 2005

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

σχετικά με την εφαρμογή του παραρτήματος Χ του κανονισμού υπηρεσιακής κατάστασης (Κανονισμός αριθ. 3019/1987 του Συμβουλίου της 5ης Οκτωβρίου1987) Έτος 2005

ΕΙΣΑΓΩΓΗ

Σύμφωνα με το άρθρο 101α του κανονισμού υπηρεσιακής κατάστασης, το παράρτημα Χ θεσπίζει, με την επιφύλαξη των λοιπών διατάξεων του κανονισμού υπηρεσιακής κατάστασης, τις ειδικές και κατά παρέκκλιση διατάξεις οι οποίες ισχύουν για τους υπαλλήλους που είναι τοποθετημένοι σε τρίτη χώρα.

Σύμφωνα με το άρθρο 14 του παραρτήματος X, "κάθε χρόνο η Επιτροπή υποβάλλει στο Συμβούλιο έκθεση σχετικά με την εφαρμογή του παρόντος παραρτήματος και ιδίως όσον αφορά τον καθορισμό του ποσοστού της αποζημίωσης συνθηκών διαβίωσης σύμφωνα με το άρθρο 10".

Από την 1η Ιανουαρίου 1988, η Επιτροπή έχει εκπονήσει δεκαπέντε εκθέσεις, οι οποίες καλύπτουν τις ακόλουθες χρονικές περιόδους: Οκτώβριο 1987 - Δεκέμβριο 1988, 1989, 1990-1991, 1992, 1993, 1994, 1995, 1996, 1997-1998, 1999, 2000, 2001, 2002, 2003 και 2004.

ΚΕΦΑΛΑΙΟ 1: ΓΕΝΙΚΕΣ ΔΙΑΤΑΞΕΙΣ

Άρθρο 1: Προσλήψεις

Στις 31 Δεκεμβρίου 2005, οι θέσεις μόνιμων/έκτακτων υπαλλήλων σε αντιπροσωπίες[1] ανέρχονταν σε 1021 (1008 στις 31.12.2004). Την ίδια ημερομηνία, είχαν δημιουργηθεί 26 θέσεις επικουρικών υπαλλήλων.

Το 2005, το εν λόγω προσωπικό αυξήθηκε ως εξής:

- 3 θέσεις που έπρεπε να χορηγηθούν το 2005·8 επιπλέον θέσεις που διατέθηκαν από άλλες ΓΔ.

Στις 31 Δεκεμβρίου 2005, 966 από τις θέσεις αυτές είχαν πληρωθεί σε αντιπροσωπίες. Οι 55 κενές θέσεις αντιπροσώπευαν το 5,5% των θέσεων, έναντι του 11,11% (112 κενές θέσεις) το 2004.

Άρθρο 2: Κινητικότητα

Εκ περιτροπής πλήρωση θέσεων

Η διαδικασία εκ περιτροπής πλήρωσης θέσεων για το 2005 αφορούσε 170 υπαλλήλους (196 το 2004), οι οποίοι ήταν εγγεγραμμένοι στον πίνακα για εκ περιτροπής πλήρωση θέσεων, εκ των οποίων:

- 54 μετακινήθηκαν από αντιπροσωπία σε αντιπροσωπία (60 το 2004)·

- 89 μετακινήθηκαν από αντιπροσωπίες προς την έδρα (89 το 2004)·

- 12 αποχώρησαν από την υπηρεσία (15 το 2004)·

- 19 παρέμειναν στον τόπο διορισμού τους (32 το 2004).

Βάσει της αρχής της εναλλαγής των διορισμών μεταξύ των αντιπροσωπιών και της έδρας πραγματοποιήθηκαν:

- 89 μετακινήσεις από αντιπροσωπίες προς την έδρα (89 το 2004)·

- 82 μετακινήσεις από την έδρα προς τις αντιπροσωπίες (94 το 2004).

Ως εκ τούτου, πραγματοποιήθηκαν συνολικά 237 μετακινήσεις (έναντι 258 το 2004) στο πλαίσιο της διαδικασίας εκ περιτροπής πλήρωσης θέσεων για το 2005.

Ανακατανομή

Η ανακατανομή αφορούσε 8 θέσεις:

- 1 θέση Α από την Ινδία στη Σρι Λάνκα (αναβάθμιση αντιπροσωπίας)·

- 1 θέση Α από τη Ρωσία στη Μολδαβία·

- 1 θέση Β από τη Ρωσία στη Μολδαβία·

- 1 θέση Γ από την Ιαπωνία στη Σρι Λάνκα·

- 1 θέση Γ από τη Γκάνα στην Αιθιοπία·

- 1 θέση Α από τη Νικαράγουα στην Ονδούρα·

- 1 θέση Α από τη Νικαράγουα στο Ελ Σαλβαδόρ·

- 1 θέση Α από τη Μαυριτανία στην Κένυα (ειδικός απεσταλμένος στη Σομαλία).

Άρθρο 3: Επανατοποθετηση

Το 2005, ελήφθησαν αποφάσεις για την επανατοποθέτηση 58 υπαλλήλων των υπηρεσιών εξωτερικών σχέσεων οι οποίοι επέστρεψαν στην έδρα, σε μία από τις Γενικές Διευθύνσεις της ομάδας υπηρεσιών εξωτερικών σχέσεων, στο πλαίσιο της πολιτικής για την εκ περιτροπής ανάθεση καθηκόντων.

ΚΕΦΑΛΑΙΟ 2: ΥΠΟΧΡΕΩΣΕΙΣ

Άρθρο 4: Άσκηση καθηκόντων στον τόπο υπηρεσίασ

Το άρθρο αυτό δεν χρήζει σχολίων.

Άρθρο 5: Στεγαση

Στα τέλη του 2005, η ΓΔ Εξωτερικών Σχέσεων ολοκλήρωσε τις εργασίες της όσον αφορά τα πρότυπα στέγασης που εφαρμόζονται στις τρίτες χώρες. Έκτοτε, όλες οι αντιπροσωπίες διαθέτουν πρότυπα για τη μίσθωση κατοικίας στη χώρα όπου φιλοξενούνται. Παράλληλα, οι διοικητικές ευθύνες μεταβιβάστηκαν στις αντιπροσωπίες.

ΚΕΦΑΛΑΙΟ 3: ΣΥΝΘΗΚΕΣ ΕΡΓΑΣΙΑΣ

Άρθρα 6, 7 και 9: Ετήσιεσ άδειεσ

Οι υπάλληλοι που υπηρετούν στις τρίτες χώρες εξακολουθούν να καταβάλλουν προσπάθειες προκειμένου να ασκήσουν τα δικαιώματά τους και να περιορίσουν τη μεταφορά ιδιαίτερα σημαντικού αριθμού ημερών αδείας, σύμφωνα με τις συστάσεις της έδρας. Θα πρέπει ωστόσο να ληφθεί υπόψη το γεγονός ότι η διοικητική αποκέντρωση, παρότι συνοδεύεται από αύξηση του προσωπικού, οδήγησε σε πρόσθετο φόρτο εργασίας, γεγονός που δεν επέτρεψε στους υπαλλήλους να χρησιμοποιήσουν τον αριθμό ημερών άδειας που επιθυμούσαν.

Από τον κατωτέρω πίνακα προκύπτει ότι στους 912 υπαλλήλους και επικουρικούς υπαλλήλους, η πλειονότητα (54,84) μεταφέρει λιγότερες από 14 ημέρες ετήσιας άδειας. Το ποσοστό των μεταφορών που υπερβαίνουν τις 14 ημέρες έχει μειωθεί σε σχέση με το προηγούμενο οικονομικό έτος (45,16% έναντι 47,12%). Οι μεταφορές μεταξύ 36 και 50 ημερών αυξήθηκαν ελαφρά (5,92% έναντι 5,89%). Όσον αφορά τις μεταφορές μεταξύ 50 και 70 ημερών, διαπιστώθηκε μείωση: 2,3% το 2005 έναντι 3,44% το 2004.

Κατάσταση σχετικά με τις μεταφορές ετήσιας άδειας |

Αριθμός μόνιμων υπαλλήλων | Μεταφορές 2003/2004 | Μεταφορές 2005/2006 |

Κάτω των 14 ημερών | 431 | 500 |

52,88% | 54,84% |

Άνω των 14 ημερών | 384 | 412 |

47,12% | 45,16% |

Μεταξύ 14 και 35 ημερών | 298 | 323 |

36,56% | 35,42% |

Μεταξύ 36 και 49 ημερών | 48 | 54 |

5,89% | 5,92% |

Μεταξύ 50 και 70 ημερών | 28 | 21 |

3,44% | 2,3% |

Άνω των 70 ημερών | 10 | 14 |

1,23% | 1,53% |

Σύνολο μόνιμων υπαλλήλων και επικουρικών υπαλλήλων | 815 | 912 |

Άρθρα 8 και 9 παρ. 2: Κατ' εξαίρεση χορηγούμενες άδειες ανάπαυσης

Στις 28 Απριλίου 2004, η Επιτροπή αποφάσισε να μεταβιβάσει στον Γενικό Διευθυντή της ΓΔ RELEX την άσκηση των εξουσιών που έχουν ανατεθεί από τον κανονισμό υπηρεσιακής κατάστασης των υπαλλήλων στην αρμόδια για τους διορισμούς αρχή και από το καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων στην Αρμόδια Αρχή για τη Σύναψη των Συμβάσεων Πρόσληψης.

Μετά τη θέση σε εφαρμογή του νέου κανονισμού υπηρεσιακής κατάστασης την 1η Μαΐου 2004, η κατ'εξαίρεση χορηγούμενη άδεια ανάπαυσης εφαρμόζεται επίσης στους επικουρικούς υπαλλήλους που υπηρετούν σε τρίτες χώρες.

Στο πλαίσιο της συνήθους ετήσιας χρήσης, η αρμόδια για τους διορισμούς αρχή αποφάσισε, στις 8 Απριλίου 2005, την κατ' εξαίρεση χορήγηση αδειών ανάπαυσης για το 2005 μόνο για τους τόπους υπηρεσίας όπου οι συνθήκες διαβίωσης κρίθηκαν "ιδιαίτερα δυσχερείς" βασιζόμενη σε παραμέτρους που χρησιμοποιήθηκαν για τον ετήσιο καθορισμό της αποζημίωσης συνθηκών διαβίωσης, και για τους τόπους σε κατάσταση κρίσης.

Η αυστηρή εφαρμογή των όρων που αναφέρονται στο άρθρο 8 του παραρτήματος Χ οδήγησε στη χορήγηση του δικαιώματος αυτού σε 32 τόπους υπηρεσίας το 2005 (βλ. παράρτημα Ι) έναντι 30 το 2004. Για τους τόπους σε κατάσταση κρίσης, το δικαίωμα αυτό παρέχεται ανάλογα με την πραγματική διάρκεια της κρίσης.

ΚΕΦΑΛΑΙΟ 4: ΚΑΘΕΣΤΩΣ ΑΠΟΔΟΧΩΝΚΑΙ ΚΟΙΝΩΝΙΚΑ ΠΛΕΟΝΕΚΤΗΜΑΤΑ

ΤΜΗΜΑ 1: ΚΑΘΕΣΤΩΣ ΑΠΟΔΟΧΩΝ ΚΑΙ ΟΙΚΟΓΕΝΕΙΑΚΑ ΕΠΙΔΟΜΑΤΑ

Άρθρο 10 παρ. 1: Αποζημίωση συνθηκών διαβίωσης

Στις 28 Απριλίου 2004, η Επιτροπή αποφάσισε να μεταβιβάσει στο Γενικό Διευθυντή της ΓΔ RELEX την άσκηση των εξουσιών που έχουν ανατεθεί από τον κανονισμό υπηρεσιακής κατάστασης των υπαλλήλων στην αρμόδια για τους διορισμούς αρχή και από το καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων στην Αρμόδια Αρχή για τη Σύναψη των Συμβάσεων Πρόσληψης.

Μετά τη θέση σε εφαρμογή του νέου κανονισμού υπηρεσιακής κατάστασης την 1η Μαΐου 2004, η αποζημίωση των συνθηκών διαβίωσης εφαρμόζεται επίσης στους επικουρικούς υπαλλήλους που υπηρετούν σε τρίτες χώρες.

Στις 20 Δεκεμβρίου 2004, η αρμόδια για τους διορισμούς αρχή καθόρισε τους συντελεστές αποζημίωσης συνθηκών διαβίωσης (ΑΣΔ) για το οικονομικό έτος 2005, οι οποίοι εμφαίνονται στον πίνακα του παραρτήματος II:

- 1 αύξηση (από 15 σε 20%): Τζαμάικα.

- 2 αυξήσεις (από 30 σε 35%): Λάος και Πακιστάν.

- 1 αύξηση (από 20 σε 15%): Ρουμανία.

- 1 μείωση (από 30 σε 25%): Πράσινο Ακρωτήριο·

- 2 μειώσεις (από 35 σε 30%): Αλγερία και Σερβία και Μαυροβούνιο (Κοσσυφοπέδιο).

Πραγματοποιήθηκε επίσης ενδιάμεση επανεξέταση, με ισχύ από 1ης Ιουλίου 2005 (απόφαση της αρμόδιας για τους διορισμούς αρχής, της 21ης Σεπτεμβρίου 2005) για τους ακόλουθους τόπους υπηρεσίας:

- 1 αύξηση (από 15 σε 20%): Νότιος Αφρική.

- 1 μείωση (από 20 σε 15%): Βουλγαρία.

- 3 καταργήσεις (από 10 σε 0%): Αυστραλία, Κροατία και Νέα Ζηλανδία (στο βαθμό που οι ενδιαφερόμενες υπηρεσίες θεωρούν ότι οι συνθήκες διαβίωσης στις χώρες αυτές αντιστοιχούν στις συνθήκες που επικρατούν συνήθως στην Κοινότητα των 25 μελών (βλ. άρθρο 10 παράγραφος 1 δεύτερο εδάφιο του παραρτήματος Χ του κανονισμού υπηρεσιακής κατάστασης).

Άρθρο 10 παρ. 2: Συμπληρωματική αποζημίωση

Στις 28 Απριλίου 2004, η Επιτροπή αποφάσισε να μεταβιβάσει στον Γενικό Διευθυντή της ΓΔ RELEX την άσκηση των εξουσιών που έχουν ανατεθεί από τον κανονισμό υπηρεσιακής κατάστασης των υπαλλήλων στην αρμόδια για τους διορισμούς αρχή και από το καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων στην Αρμόδια Αρχή για τη Σύναψη των Συμβάσεων Πρόσληψης.

Μετά τη θέση σε εφαρμογή του νέου κανονισμού υπηρεσιακής κατάστασης την 1η Μαΐου 2004, η συμπληρωματική αποζημίωση εφαρμόζεται επίσης στους επικουρικούς υπαλλήλους που υπηρετούν σε τρίτες χώρες.

Το 2005, δεν καταβλήθηκε καμία νέα συμπληρωματική αποζημίωση. Για τον ακόλουθο τόπο υπηρεσίας, η συμπληρωματική αποζημίωση μειώθηκε:

Αντιπροσωπία | Ημερομηνία ισχύος | Αποζημίωση (%) | Αριθμός ενδιαφερόμενων υπαλλήλων |

Ακτή Ελεφαντοστού (Αμπιτζάν) | Στις 7.11.2004 Από 8.11.2004 Από 1.6.2005 | 5 10 5 | 8 |

Άρθρα 11 και 12: Λεπτομερειες καταβολησ των αποδοχων

Όσον αφορά το νόμισμα στο οποίο καταβλήθηκαν οι αποδοχές των ενδιαφερόμενων μόνιμων και επικουρικών υπαλλήλων το 2005, οι μέσοι όροι των ποσοστών είναι οι ακόλουθοι:

- το 72% επέλεξε την καταβολή των αποδοχών του σε ευρώ κατ' εφαρμογή του άρθρου 11 του παραρτήματος X του κανονισμού υπηρεσιακής κατάστασης·

- το 25% ζήτησε την καταβολή τμήματος των αποδοχών του σε τοπικό νόμισμα. Μεταξύ αυτών το 48% ζήτησε το ανώτατο επιτρεπόμενο όριο από τις εσωτερικές οδηγίες που αφορούν το άρθρο 12 του παραρτήματος Χ του κανονισμού υπηρεσιακής κατάστασης (80%), οι δε υπόλοιποι επέλεξαν ποσοστά που κυμαίνονται μεταξύ 7 και 78%·

- τέλος, το 14% ζήτησε βάσει κατάλληλων δικαιολογητικών την καταβολή τμήματος των αποδοχών του σε νόμισμα άλλο από εκείνο του τόπου υπηρεσίας κατ' εφαρμογή του άρθρου 12 δεύτερο εδάφιο του παραρτήματος Χ του κανονισμού υπηρεσιακής κατάστασης (Αγκόλα, Καζακστάν, Λαϊκή Δημοκρατία του Κονγκό και Ουκρανία).

Άρθρο 13: Διορθωτικοί συντελεστές

Μετά τη θέση σε εφαρμογή του νέου κανονισμού υπηρεσιακής κατάστασης την 1η Μαΐου 2004:

- οι διορθωτικοί συντελεστές εφαρμόζονται επίσης στους επικουρικούς υπαλλήλους που διορίζονται στις τρίτες χώρες·

- σύμφωνα με το άρθρο 13 του παραρτήματος Χ του εν λόγω νέου κανονισμού υπηρεσιακής κατάστασης, το Συμβούλιο καθορίζει μία φορά το χρόνο τους διορθωτικούς συντελεστές που εφαρμόζονται στις τρίτες χώρες.

Με το άρθρο 33 παράγραφος 4 της συνθήκης προσχώρησης των δέκα νέων κρατών μελών έχει δημιουργηθεί νομική βάση που επιτρέπει την παράταση της εφαρμογής του παραρτήματος Χ του κανονισμού υπηρεσιακής κατάστασης (καθεστώς που εφαρμόζεται στο προσωπικό που υπηρετεί εκτός Κοινότητας) στους υπαλλήλους που εξακολουθούν να υπηρετούν στα νέα αυτά κράτη μέλη για ανώτατο διάστημα δεκαπέντε μηνών μετά την προσχώρηση. Επομένως, είναι σκόπιμο να καθοριστούν διορθωτικοί συντελεστές για τα νέα αυτά κράτη μέλη όχι μόνο σύμφωνα με το παράρτημα ΧΙ του κανονισμού υπηρεσιακής κατάστασης αλλά και σύμφωνα με το παράρτημα Χ του κανονισμού αυτού.

Το Συμβούλιο εξέδωσε, στις 27 Φεβρουαρίου 2006, τον κανονισμό αριθ. 351/2006[2] για τον καθορισμό των διορθωτικών συντελεστών που εφαρμόζονται από την 1η Ιουλίου 2006 στις αποδοχές των υπαλλήλων, των έκτακτων υπαλλήλων και των επικουρικών υπαλλήλων των Ευρωπαϊκών Κοινοτήτων που υπηρετούν σε τρίτες χώρες.

Εξάλλου, η Επιτροπή ενέκρινε, στις 18 Ιουλίου 2005[3], την απόφαση για την αναπροσαρμογή των διορθωτικών συντελεστών που εφαρμόζονται από την 1η Αυγούστου, την 1η Σεπτεμβρίου, την 1η Οκτωβρίου, την 1η Νοεμβρίου, την 1η Δεκεμβρίου 2004 και, στις 16 Ιανουαρίου 2006[4], την απόφαση για την αναπροσαρμογή των διορθωτικών συντελεστών που εφαρμόζονται από την 1η Φεβρουαρίου, την 1η Μαρτίου, την 1η Απριλίου, την 1η Μαΐου και την 1η Ιουνίου 2005 στις αποδοχές των υπαλλήλων, των έκτακτων υπαλλήλων και των επικουρικών υπαλλήλων των Ευρωπαϊκών Κοινοτήτων που υπηρετούν σε τρίτες χώρες.

Το 2005, η ομάδα εργασίας του άρθρου 64 του κανονισμού υπηρεσιακής κατάστασης προέβη σε μια πρώτη εξέταση των δυνατοτήτων μεγαλύτερου συντονισμού μεταξύ των κυριότερων δημόσιων οργανισμών που αναπτύσσουν δραστηριότητες στον τομέα αυτό, ούτως ώστε να βελτιωθεί περαιτέρω η στατιστική ποιότητα των διορθωτικών συντελεστών και να επιτευχθεί μεγαλύτερη σύγκλιση μεταξύ των αποτελεσμάτων των οργανισμών αυτών.

Άρθρο 15: Σχολικά επιδόματα

Το συνολικό ποσό που καταβλήθηκε για σχολικά επιδόματα ανήλθε για το έτος 2004/2005 σε 3 818 180,64 ευρώ. Το σύστημα χορήγησης προκαταβολών επί των σχολικών επιδομάτων διατηρήθηκε για τους υπαλλήλους που υπόκεινται σε ιδιαίτερα υψηλές σχολικές δαπάνες. Όλες οι προκαταβολές αυτές που χορηγήθηκαν για το σχολικό έτος 2004/2005 ρυθμίστηκαν εντός των προβλεπομένων προθεσμιών.

Λόγω της γενικής αύξησης των σχολικών δαπανών σε ορισμένες αντιπροσωπίες η Επιτροπή αποφάσισε να επιτρέψει υπέρβαση του ανώτατου ορίου, ιδίως για την Ιαπωνία, την Ουάσιγκτον και τη Νέα Υόρκη.

Ωστόσο, οι εν λόγω υπερβάσεις εγκρίθηκαν κατ' εξαίρεση μόνο για τα παιδιά που παρακολουθούν μαθήματα, στον τόπο υπηρεσίας των υπαλλήλων, σε διεθνή σχολεία που χορηγούν ευρωπαϊκά/διεθνή απολυτήρια (baccalauréats), ούτως ώστε να διασφαλιστεί η συνέχεια της σχολικής φοίτησης. Εξάλλου, σύμφωνα πάντα με την αρχή της συνέχειας των σπουδών, η υπέρβαση του ανώτατου ορίου των σχολικών δαπανών για το σχολικό έτος 2004/2005 εγκρίθηκε στην περίπτωση δεκαεπτά υπό επανατοποθέτηση υπαλλήλων που καλύπτονται από τις διατάξεις του παραρτήματος Χ. Το συνολικό ποσό που καταβλήθηκε στο πλαίσιο της υπέρβασης του ανώτατου ορίου για το σχολικό έτος 2004/2005 ανήλθε σε 181 987,43 ευρώ.

Το 2004/2005, η Επιτροπή εγκαινίασε σχολικό επίδομα τύπου Α. Το επίδομα αυτό που αφορά παιδιά ηλικίας κάτω των 8 ετών που δεν φοιτούν στο πρώτο έτος του Δημοτικού εγκαινιάστηκε κατά τη διοικητική μεταρρύθμιση της 1ης Μαΐου 2004. Κατ'εφαρμογή του άρθρου 15 του παραρτήματος Χ, η Επιτροπή μπόρεσε να παρέμβει εν μέρει στα προσχολικά έξοδα των υπαλλήλων που υπηρετούν στις τρίτες χώρες. Η υπέρβαση του ανώτατου ορίου, συνολικού ύψους 79 900 ευρώ, εγκρίθηκε σε 35 περιπτώσεις. Καταβλήθηκαν τα ποσά 65 αιτήσεων επιστροφής, εντός του ανώτατου ορίου, συνολικού ύψους 27 042,64 ευρώ.

Άρθρο 16: Αποζημιωσεισ εγκαταστασησ και επανεγκαταστασησ

Το 2005, το συνολικό ποσό που καταβλήθηκε στο πλαίσιο των αποζημιώσεων εγκατάστασης (για τους υπαλλήλους που μετατάχθηκαν από την έδρα σε μια αντιπροσωπία ή από μια αντιπροσωπία σε άλλη) και επανεγκατάστασης (για τους υπαλλήλους σε αντιπροσωπία των οποίων τα καθήκοντα έληξαν οριστικά) ανήλθε το 2005 σε 3 176 424,63 ευρώ (έναντι 2 440 382,86 ευρώ το 2004).

Το ποσό αυτό κατανέμεται ως εξής:

- Αποζημιώσεις εγκατάστασης

- 2 544 183,03 ευρώ για τις πληρωμές που πραγματοποιήθηκαν στο Βέλγιο, απευθείας από την PAIE·

- 346 645,77 ευρώ με χωριστές εντολές πληρωμών σε τοπικό νόμισμα στον τόπο υπηρεσίας των υπαλλήλων με εφαρμογή της οικονομικής ισοτιμίας (διορθωτικός συντελεστής και σχετική συναλλαγματική ισοτιμία).

- Αποζημιώσεις επανεγκατάστασης

- 55 206,19 ευρώ για τις επανεγκαταστάσεις στο Βέλγιο·

- 230 389,64 ευρώ για τις πληρωμές σε τοπικό νόμισμα στη χώρα επανεγκατάστασης των υπαλλήλων, με εφαρμογή της οικονομικής ισοτιμίας.

ΤΜΗΜΑ 2: ΚΑΝΟΝΕΣ ΠΟΥ ΔΙΕΠΟΥΝ ΤΗΝ ΕΠΙΣΤΡΟΦΗ ΤΩΝ ΕΞΟΔΩΝ

Άρθρο 17: Επιστροφη εξοδων που πραγματοποιηθηκαν για τη μετακομιση τησ οικοσκευησ και πραγματικων εξοδων εγκαταστασησ για τον υπαλληλο ο οποιοσ δεν διαθετει πλεον στον ιδιο τοπο υπηρεσιασ επιπλωμενη κατοικια που εχει θεσει στη διαθεση του το θεσμικο οργανο

Το άρθρο αυτό δεν εφαρμόστηκε το 2005.

Άρθρο 18: Προσωρινή στέγαση

Το 2004 ελήφθησαν 164[5] αποφάσεις για την έγκριση προσωρινής στέγασης (187 το 1998, 163 το 1999, 195 το 2000, 184 το 2001, 318 το 2002, 270 το 2003 και 284 το 2004).

Άρθρο 19: Υπηρεσιακα οχηματα/χιλιομετρικη αποζημιωση

Το άρθρο αυτό δεν εφαρμόστηκε το 2005.

Άρθρο 20: Εξοδα ταξιδιου λογω αδειασ αναπαυσησ

Τα έξοδα ταξιδιού λόγω άδειας ανάπαυσης επιστράφηκαν για την απόσταση μεταξύ του τόπου υπηρεσίας και του τόπου ανάπαυσης τον οποίο καθορίζει η Επιτροπή. Σε περιπτώσεις επιλογής άλλου τόπου ανάπαυσης, η επιστροφή πραγματοποιήθηκε μέχρι το όριο της προαναφερθείσας απόστασης. Οι δαπάνες που πραγματοποιήθηκαν το 2005 ανήλθαν σε 700 000 ευρώ.

Άρθρο 21: Επιστροφη των εξοδων μεταφορασ προσωπικων αντικειμενων, μετακομισεων, φυλαξησ οικοσκευης

Το 2005 πραγματοποιήθηκαν 324 μετακομίσεις (266 το 1998, 237 το 1999, 278 το 2000, 324 το 2001, 358 το 2002, 331 το 2003 και 415 το 2004) με βάση τους κανόνες μετακόμισης των προσωπικών ειδών, οι οποίοι αναθεωρήθηκαν το 1997 και εφαρμόσθηκαν το 1998.

Άρθρο 23: Επιστροφη του ενοικιου όταν στον υπάλληλο δεν παραχωρείται κατοικία από το θεσμικό όργανο

Το 2005[6], το άρθρο 23 εφαρμόστηκε σε 134 περιπτώσεις, εκ των οποίων 48 αφορούσαν τους υπαλλήλους και 86 τους επικουρικούς υπαλλήλους (10 το 1999, 8 το 2000, 7 το 2001, 31 το 2002, 40 το 2003 και 31 το 2004).

ΤΜΗΜΑ 3: ΚΟΙΝΩΝΙΚΗ ΑΣΦΑΛΙΣΗ

Άρθρο 24 παρ. 3: Επειγων και κατεπειγων επαναπατρισμοσ για λογουσ υγειασ

Το 2005, η Ιατρική Υπηρεσία ενέκρινε 77 περιπτώσεις επαναπατρισμού για λόγους υγείας, εκ των οποίων οι 58 ήταν επείγουσες (ο συνολικός αριθμός των περιπτώσεων επείγουσας διακομιδής ανέρχεται σε 75, δεδομένου ότι ορισμένα άτομα χρειάστηκαν ιδιαίτερη παρακολούθηση και ως εκ τούτου επαναπατρίστηκαν πολλές φορές) και οι 2 κατεπείγουσες.

Τα ετήσια ασφάλιστρα για αεροπορικό ασθενοφόρο SOS ανήλθαν σε 16 905 ευρώ το 2005.

Άρθρο 25: Κάλυψη κατά ατυχημάτων για τους ελκοντεσ δικαιωματα από τον υπάλληλο

Το 2005, υποβλήθηκαν 5 αιτήσεις για ατυχήματα στο πλαίσιο της ασφάλειας που καλύπτει τους έλκοντες δικαιώματα από τον υπάλληλο.

ΠΑΡΑΡΤΗΜΑ I

ΚΑΘΟΡΙΣΜΟΣ ΤΟΥ ΔΙΚΑΙΩΜΑΤΟΣ ΑΔΕΙΑΣ ΑΝΑΠΑΥΣΗΣ (Άρθρο 8 του παραρτήματος X) Ημερομηνία ισχύος : 1η Ιανουαρίου 2005

ΣΤΟ ΠΛΑΙΣΙΟ ΑΠΟΖΗΜΙΩΣΕΩΝ ΛΟΓΩ ΣΥΝΘΗΚΩΝ ΔΙΑΒΙΩΣΗΣ |

Αριθμός ημερών και περιόδων | Τόπος υπηρεσίας | Τόπος ανάπαυσης |

9 εργάσιμες ημέρες σε 3 περιόδους κατ' ανώτατο όριο (ΑΣΔ > ή = 12 μονάδες) | Αφγανιστάν | Βρυξέλλες (Βέλγιο) |

Μπαγκλαντές | Πουκέτ (Ταϊλάνδη) |

Λιβερία | Ντακάρ (Σενεγάλη) |

Παπουασία - Νέα Γουϊνέα | Ντάρβιν (Aυστραλία) |

Κεντροαφρικανική Δημοκρατία | Λιμπρεβίλ (Γκαμπόν) |

Σιέρρα Λεόνε | Ντακάρ (Σενεγάλη) |

Σουδάν | Μομπάσα (Κένυα) |

Τσαντ | Ντακάρ (Σενεγάλη) |

6 εργάσιμες ημέρες σε 2 περιόδους κατ' ανώτατο όριο (ΑΣΔ = 11 μονάδες) | Αγκόλα | Windhoek (Ναμίμπια) |

Αρμενία | Βιέννη (Αυστρία) |

Μπουρούντι | Μομπάσα (Κένυα) |

Κονγκό | Λιμπρεβίλ (Γκαμπόν) |

Γεωργία | Βιέννη (Αυστρία) |

Γουϊνέα | Ντακάρ (Σενεγάλη) |

Μαυριτανία | Καζαμπλάνκα (Μαρόκο) |

Νίγηρας | Λιμπρεβίλ (Γκαμπόν) |

Πακιστάν | Δελχί (Ινδία) |

Λαϊκή Δημοκρατία του Κονγκό | Λιμπρεβίλ (Γκαμπόν) |

3 εργάσιμες ημέρες σε 1 περίοδο κατ' ανώτατο όριο (ΑΣΔ = 10 μονάδες) | Καμερούν | Μομπάσα (Κένυα) |

Ακτή Ελεφαντοστού | Ντακάρ (Σενεγάλη) |

Γουϊνέα - Μπισάου | Ντακάρ (Σενεγάλη) |

Γουιάνα | Καγιέν (Γαλλική Γουιάνα) |

Αϊτή | Άγιος Δομίνικος (Δομινικανή Δημοκρατία) |

Νήσοι Σολομώντος | Brisbane (Aυστραλία) |

Καζακστάν | Φρανκφούρτη (Γερμανία) |

Κιργιζιστάν | Φρανκφούρτη (Γερμανία) |

Λάος | Πουκέτ (Ταϊλάνδη) |

Νιγηρία | Λιμπρεβίλ (Γκαμπόν) |

Ρουάντα | Μομπάσα (Κένυα) |

Τατζικιστάν | Φρανκφούρτη (Γερμανία) |

Τόγκο | Λιμπρεβίλ (Γκαμπόν) |

Υεμένη | Ντουμπάι (Ηνωμένα Αραβικά Εμιράτα) |

ΣΤΟ ΠΛΑΙΣΙΟ ΚΡΙΣΗΣ ΤΟ 2004 |

Αριθμός ημερών και περιόδων | Τόπος υπηρεσίας | Τόπος ανάπαυσης |

9 εργάσιμες ημέρες σε 3 περιόδους κατ' ανώτατο όριο | Σερβία και Μαυροβούνιο (Πρίστινα) (ΑΣΔ = 8 μονάδες, Κρίση = 12 μήνες το 2004) | Βιέννη (Αυστρία) |

3 εργάσιμες ημέρες σε 1 περίοδο κατ' ανώτατο όριο | Σαουδική Αραβία (ΑΣΔ = 7 μονάδες, Κρίση = 5,5 μήνες το 2004) | Ντουμπάι (Ηνωμένα Αραβικά Εμιράτα) |

ΠΑΡΑΡΤΗΜΑ II

ΠΙΝΑΚΑΣ ΤΟΠΩΝ ΥΠΗΡΕΣΙΑΣ ΚΑΙ ΠΟΣΟΣΤΩΝ ΑΠΟΖΗΜΙΩΣΗΣ ΛΟΓΩ ΣΥΝΘΗΚΩΝ ΔΙΑΒΙΩΣΗΣ (Άρθρο 10 του παραρτήματος X) Ημερομηνία ισχύος : 1η Ιανουαρίου 2005

40% | 35% | 30% | 25% | 20% | 15% | 10% | Καμία αποζημίωση |

Aφγανιστάν | Αγκόλα | Αλβανία | Σαουδική Αραβία | Πρώην Γιουγκοσλαβική Δημοκρατία της Μακεδονίας | Νότιος Αφρική | Αυστραλία | Καναδάς |

Μπαγκλαντές | Αρμενία | Αλγερία | Μπενίν | Βοσνία-Ερζεγοβίνη | Αργεντινή | Μπαρμπάντος | Ηνωμένες Πολιτείες της Αμερικής (Νέα Υόρκη) |

Λιβερία | Μπουρούντι | Μπουρκίνα Φάσο | Βολιβία | Βουλγαρία | Μποτσουάνα | Βραζιλία | Ηνωμένες Πολιτείες της Αμερικής (Ουάσινγκτον) |

Παπουασία - Νέα Γουϊνέα | Καμερούν | Καμπότζη | Πράσινο Ακρωτήριο | Νότιος Κορέα | Χιλή | Κροατία | Νορβηγία |

Κεντροαφρικανική Δημοκρατία | Κονγκό | Τζιμπουτί | Κίνα (Πεκίνο) | Κούβα | Κίνα (Χονγκ Κονγκ) | Μαρόκο | Ελβετία |

Σιέρρα Λεόνε | Ακτή Ελεφαντοστού | Αιθιοπία | Δυτική Όχθη του Ιορδάνη - Λωρίδα της Γάζας | Γκαμπόν | Κόστα Ρίκα | Μαυρίκιος |

Σουδάν | Γεωργία | Ινδία | Κολομβία | Ισραήλ | Ελ Σαλβαδόρ | Ναμίμπια |

Τσαντ | Γουϊνέα | Ινδονησία | Αίγυπτος | Τζαμάικα | Ονδούρα | Νέα Ζηλανδία |

Γουϊνέα - Μπισάου | Μάλι | Ισημερινός | Λεσόθο | Ιαπωνία (Τόκιο) | Δομινικανή Δημοκρατία |

Γουιάνα | Μοζαμβίκη | Ερυθραία | Μαλαισία | Ιορδανία | Τρινιντάντ και Τομπάγκο |

Αϊτή | Νεπάλ | Γκάμπια | Μεξικό | Λίβανος | Τυνησία |

Νήσοι Σολομώντος | Σερβία και Μαυροβούνιο (Πρίστινα) | Γκάνα | Σερβία και Μαυροβούνιο (Πρίστινα) | Νέα Καληδονία | Ουρουγουάη |

Καζακστάν | Σρι Λάνκα | Γουατεμάλα | Σουαζιλάνδη | Παραγουάη |

Κιργιζιστάν | Τανζανία | Νήσοι Φίτζι | Συρία | Ρουμανία |

Λάος | Βιετνάμ | Ιαπωνία (Νάκα) | Ταϊλάνδη | Σενεγάλη |

Μαυριτανία | Ζάμπια | Κένυα | Βανουάτου | Σινγκαπούρη |

Νίγηρας | Mαδαγασκάρη | Ζιμπάμπουε | Ταϊβάν |

Νιγηρία | Μαλάουι | Τουρκία |

Πακιστάν | Νικαράγουα |

Κεντροαφρικανική Δημοκρατία του Κονγκό | Ουγκάντα |

Ρουάντα | Περού |

Τατζικιστάν | Φιλιππίνες |

Τόγκο | Ρωσία |

Υεμένη | Σουρινάμ |

Ουκρανία |

Βενεζουέλα |

ΠΑΡΑΡΤΗΜΑ III

ΠΙΝΑΚΑΣ ΤΟΠΩΝ ΥΠΗΡΕΣΙΑΣ ΚΑΙ ΠΟΣΟΣΤΩΝ ΑΠΟΖΗΜΙΩΣΗΣ ΛΟΓΩ ΣΥΝΘΗΚΩΝ ΔΙΑΒΙΩΣΗΣ (Άρθρο 10 του παραρτήματος X) Ημερομηνία ισχύος : 1 η Ιουλίου 2005

40% | 35% | 30% | 25% | 20% | 15% | 10% | Καμία αποζημίωση |

Aφγανιστάν | Αγκόλα | Αλγερία | Σαουδική Αραβία | Νότιος Αφρική* | Αργεντινή | Μπαρμπάντος | Αυστραλία * |

Μπαγκλαντές | Αρμενία | Αλβανία | Μπενίν | Πρώην Γιουγκοσλαβική Δημοκρατία της Μακεδονίας | Μποτσουάνα | Βραζιλία | Καναδάς |

Λιβερία | Μπουρούντι | Μπουρκίνα Φάσο | Βολιβία | Βοσνία και Ερζεγοβίνη | Βουλγαρία* | Μαρόκο | Κροατία * |

Παπουασία - Νέα Γουϊνέα | Καμερούν | Καμπότζη | Πράσινο Ακρωτήριο | Νότιος Κορέα | Χιλή | Μαυρίκιος | Ηνωμένες Πολιτείες της Αμερικής (Νέα Υόρκη) |

Κεντροαφρικανική Δημοκρατία | Κονγκό | Τζιμπουτί | Κίνα (Πεκίνο) | Κούβα | Κίνα (Χονγκ Κονγκ) | Ναμίμπια | Ηνωμένες Πολιτείες της Αμερικής (Ουάσινγκτον) |

Σιέρρα Λεόνε | Ακτή Ελεφαντοστού | Αιθιοπία | Δυτική Όχθη του Ιορδάνη - Λωρίδα της Γάζας | Γκαμπόν | Κόστα Ρίκα | Δομινικανή Δημοκρατία | Νορβηγία |

Σουδάν | Γεωργία | Ινδία | Κολομβία | Ισραήλ | Ελ Σαλβαδόρ | Τρινιντάντ και Τομπάγκο | Νέα Ζηλανδία * |

Τσαντ | Γουϊνέα | Ινδονησία | Αίγυπτος | Τζαμάικα | Ονδούρα | Τυνησία | Ελβετία |

Γουϊνέα - Μπισάου | Μάλι | Ισημερινός | Λεσόθο | Ιαπωνία (Τόκιο) | Ουρουγουάη |

Γουιάνα | Μοζαμβίκη | Ερυθραία | Μαλαισία | Ιορδανία |

Αϊτή | Νεπάλ | Γκάμπια | Μεξικό | Λίβανος |

Νήσοι Σολομώντος | Σερβία και Μαυροβούνιο (Πρίστινα) | Γκάνα | Σερβία και Μαυροβούνιο (Βελιγράδι) | Νέα Καληδονία |

Καζακστάν (Αλμάτυ) | Σρι Λάνκα | Γουατεμάλα | Σουαζιλάνδη | Παραγουάη |

Κιργιζιστάν | Τανζανία | Νήσοι Φίτζι | Συρία | Ρουμανία |

Λάος | Βιετνάμ | Ιαπωνία (Νάκα) | Ταϊλάνδη | Σενεγάλη |

Μαυριτανία | Ζάμπια | Κένυα | Βανουάτου | Σινγκαπούρη |

Νίγηρας | Mαδαγασκάρη | Ζιμπάμπουε | Ταϊβάν |

Νιγηρία | Μαλάουι | Τουρκία |

Πακιστάν | Νικαράγουα |

Κεντροαφρικανική Δημοκρατία του Κονγκό | Ουγκάντα |

Ρουάντα | Περού |

Τατζικιστάν | Φιλιππίνες |

Τόγκο | Ρωσία |

Υεμένη | Σουρινάμ |

Ουκρανία |

Βενεζουέλα |

* Δεδομένου ότι ορισμένοι μόνιμοι υπάλληλοι εξακολουθούν να υπηρετούν στα νέα κράτη μέλη, μετά την προσχώρηση των εν λόγω κρατών, θα χορηγηθεί στους υπαλλήλους αυτούς η ορισθείσα προ της προσχώρησης αποζημίωση κατά τη διάρκεια μεταβατικής περιόδου που δεν υπερβαίνει τους 15 μήνες, αρχής γενομένης από την 1η Μαΐου 2004.

[1] Οι θέσεις μόνιμων/έκτακτων υπαλλήλων σε αντιπροσωπίες περιλαμβάνουν: α) τις επίσημες θέσεις των υπηρεσιών εξωτερικών σχέσεων (984 θέσεις στις 31.12.2005)· β) τις θέσεις που καλύφθηκαν με δανεισμό υπαλλήλων για συγκεκριμένες και στοχοθετημένες ενέργειες· γ) τις θέσεις που διατέθηκαν από Γενικές Διευθύνσεις εκτός της ομάδας υπηρεσιών εξωτερικών σχέσεων. Οι θέσεις αυτές εξακολουθούν να εμφανίζονται στον πίνακα θέσεων των ΓΔ στις οποίες υπάγονται, χρηματοδοτούνται όμως πλήρως ή εν μέρει από τον προϋπολογισμό των υπηρεσιών εξωτερικών σχέσεων.

[2] ΕΕ L 59 της 1.3.2006, σ. 1.

[3] ΕΕ L 190 της 22.7.2005, σ. 29.

[4] ΕΕ L 21 της 25.1.2006, σ. 17.

[5] Με βάση 121 απαντήσεις που ελήφθησαν από αντιπροσωπίες.

[6] Με βάση 121 απαντήσεις που ελήφθησαν από αντιπροσωπίες.